NEPAVOJINGŲ MEDICININIŲ ATLIEKŲ IŠVEŽIMO, TVARKYMO IR ŠALINIMO PASLAUGOS (KODAS 18 01 04) TECHNINĖ SPECIFIKACIJA

1. PIRKIMO OBJEKTAS
1.1.  Atliekos, kurių rinkimui ir šalinimui netaikomi specialūs reikalavimai, kad būtų išvengta infekcijos (kodas 18 01 04) (toliau - Atliekos) tvarkymo paslauga (toliau – Paslauga).
1.2.  BVPŽ kodas 90512000-9

2. PIRKIMO OBJEKTO PRITAIKYMO SRITIS
2.1.  Užtikrinti Lietuvos sveikatos mokslų universiteto ligoninė Kauno klinikos (toliau - Kauno klinikos) Atliekų, kurių rinkimui ir šalinimui netaikomi specialūs reikalavimai, kad būtų išvengta infekcijos (kodas 18 01 04) tvarkymo paslaugos atlikimą.

3. BENDROSIOS TECHNINĖS SPECIFIKACIJOS
     3.1. Paslaugų teikėjas (toliau – Paslaugų teikėjas) įsipareigoja tvarkyti Kauno klinikų  atliekas  ir įsipareigoja užtikrinti Paslaugų teikimo saugos reikalavimų laikymąsi, tinkamų apsaugos priemonių naudojimąsi. Paslaugos turi būti teikiamos vadovaujantis: Lietuvos Respublikos (toliau - LR) atliekų tvarkymo įstatymu, LR Aplinkos ministro 1999 m. liepos 14 d.  įsakymu Nr. 217 patvirtintomis Atliekų tvarkymo taisyklėmis (aktuali  redakcija), LR Aplinkos ministro 2011 m. gegužės 3 d. įsakymu Nr. D1-367 patvirtintomis Atliekų susidarymo ir tvarkymo apskaitos ir ataskaitų teikimo taisyklėmis (aktuali redakcija),  Lietuvos higienos norma HN 66:2013 ,,Medicininių atliekų tvarkymo saugos reikalavimai” (aktuali redakcija) (toliau – HN 66:2013), Lietuvos higienos norma HN 47-1:2020 „Asmens sveikatos priežiūros įstaigos: infekcijų kontrolės reikalavimai“ (aktuali  redakcija), Atliekų klasifikavimo techninės gairės pagal Europos komisijos pranešimą Nr. 2018/C 124/01, LR Farmacijos įstatymu, Aplinkos apsaugos, higienos, darbuotojų saugos ir sveikatos bei kitais teisės aktais nustatytais reikalavimais. 
3.2. Pirkimo objekto savybės, reikalavimai ir rezultatas:
3.2.1. Pirkimo objekto savybės ir reikalavimai nurodomi 1 lentelėje:
							1 lentelė.
	Eil. Nr.
	Atliekų rūšies pavadinimas
Ir vieta
	Atliekų kodas
	Mato vnt.
	Orientacinis
kiekis*

	1
	Atliekos, kurių rinkimui ir šalinimui netaikomi specialūs reikalavimai, kad būtų išvengta infekcijos
	18 01 04
	t
	350


*	Perkantysis subjektas paslaugas pirks pagal savo poreikius ir neįsipareigoja priduoti visus 1 lentelėje nurodytus atliekų kiekius. 

Kiekvienai atliekų siuntai, Atliekų tvarkymo taisyklių nustatyta tvarka turi būti išrašomas Lietuvos Respublikos susisiekimo ministerijos nustatytos formos krovinio važtaraštis ir Atliekų tvarkymo taisyklėse nustatytos formos pavojingų atliekų lydraštis, kuris šiose taisyklėse nustatyta tvarka užpildomas ir pridedamas kaip priedas prie krovinio važtaraščio, vedama GPAIS apskaita. Esant GPAIS sisteminiams sutrikimams, kiekvienai atliekų siuntai paslaugų teikėjas turi išrašyti Krovinio važtaraštį. 
Į 1 t atliekų tvarkymo kainą turi būti įskaičiuotos visos išlaidos, susijusios su tvarkymu (pasikrovimas, preskonteinerio  su išvertimo mechanizmu, kuris bus naudojamas 18 01 04 nepavojingų medicininių atliekų laikymui  ir surinkimui suteikimas, rinkimas, vežimas, organizavimas ir stebėsena, šalinimas, logistikos kaštai, dokumentų, patvirtinančių atliekų sutvarkymą  pateikimas GPAIS  ir kiti galimi kaštai būtini šiai  paslaugai atlikti ).
Paslauga bus laikoma pilnai suteikta tik tuomet, kai teikėjas pateiks dokumentą apie atliekų sunaikinimą ar perdavimą šias atliekas tvarkančiai įmonei. Susidarančios atliekos tai - įstaigoje susidariusios pavojingos medicininės atliekos, kodu 18 01 03, kurios yra perdirbamos (pašalinant kenksmingumą) įrenginiu AMB Ecosteryl. Po nukenksminimo gaunama susmulkinta, biri nukenksmintų medicininių atliekų frakcija (iki 2,5 cm), kuriai priskiriamas 18 01 04 atliekos kodas. Pagal galiojantį Atliekų tvarkymo įstatymą ir poįstatyminius aktus, šių atliekų galutinis sutvarkymas galimas tik jas  deginant deginimo įrenginiuose.
Atliekų surinkimo konteineriai, kitos priemonės ir įrenginiai turi atitikti teisės aktų nustatytus reikalavimus, būti saugūs žmonių sveikatai ir aplinkai. Paslaugos teikėjo konteineriai turi būti techniškai tvarkingi, nesurūdiję, nesulankstyti per visą paslaugos teikimo laikotarpį. Atliekų perdavimą įrodančius dokumentus parengti vadovaujantis Atliekų tvarkymo taisyklėmis ir kitais Lietuvos Respublikoje galiojančiais teisės aktais; išvežamų atliekų lydraštį užpildyti Vieningoje gaminių, pakuočių ir atliekų apskaitos sistemoje (GPAIS).Pasirašytą sutartį Paslaugų teikėjas turi įkelti į GPAIS sistemą.

4. SUTARTINIŲ ĮSIPAREIGOJIMŲ VYKDYMO TVARKA IR TERMINAI
4.1. Suteikti paslaugas ne vėliau kaip 3 (tris) darbo dienas  nuo Paslaugos gavėjo užsakymo pateikimo dienos. Paslaugų teikimo periodiškumas iš anksto nenustatomas. Atliekų tvarkymas vykdomas pagal faktinį poreikį, kai Perkantysis subjektas praneša elektroniniu paštu ir telefonu. Paslaugos suteikimo vieta, data ir laikas kiekvieną kartą derinami. 
4.2. Paslaugos teikėjas per 1 (vieną) darbo dieną turi informuoti apie aplinkybes, dėl kurių galėtų nukentėti paslaugų kokybė, pasikeisti jų teikimo laikas.
4.3. Žodinių ir rašytinių pranešimų ir (ar) skundų operatyvus išnagrinėjimas ir pagarbus komunikavimas bei informacijos teikimas. 

5. KOKYBĖ IR TRŪKUMŲ ŠALINIMAS 
5.1. Suteikiamų Paslaugų kokybė turi atitikti Techninę specifikaciją ir Lietuvos Respublikos teisės aktuose nustatytus reikalavimus. 
5.2. Suteikus techniškai netvarkingą preskonteinerį ar sugedus išvertimo mechanizmui , trūkumų  šalinimas galimas ne daugiau kaip 24val. nuo pranešimo  išsiuntimo elektroniniu paštu.
5.3. Paslaugos teikėjas turi užtikrinti švarą aplink konteinerius jų ištuštinimo/pakeitimo metu, ištuštinus konteinerius, vieta turi būti sutvarkoma. Jei dėl paslaugų teikėjo kaltės atliekų surinkimo, transportavimo ar sutvarkymo metu padaroma žala aplinkai ar Perkančiojo subjekto turtui, visą atsakomybę prisiima paslaugų teikėjas ir atlygina patirtą žalą.
5.4. [bookmark: _GoBack]Paslaugų teikėjas atsako už savo darbuotojų saugos ir sveikatos darbe, priešgaisrinės saugos taisyklių, aplinkosaugos ir higienos norminių aktų reikalavimų laikymąsi teikiant paslaugą Kauno klinikų teritorijoje.
_________
